Black Tribal Print Kangaroo Pocket Raglan Sleeve Hoodie-23.27 Online Shopping| GearBest.com
Apparel Men's Clothing Men's Hoodies & Sweatshirts Tribal Print Kangaroo Pocket Raglan Sleeve Hoodie Rey ELisa Ferdi_1 video chat room – CLIPONYU | Video Chat Online
Rey ELisa Ferdi_1announcement...
HotBasicPremiumLuxuryToRey ELisa Ferdi_1JumlahPattern1888188288588888Sendchoose goods!!My Bag
Rey ELisa Ferdi_1 Communitas » Mariette Steyn
NG Parow-Welgelegen: Winter-warmte
Written by Mariette Steyn on October 29, 2015 . Posted in Nuus uit gemeentes, Vrouelidmate
Welgelegen-gemeente het jaarliks ‘n Winter-warmte-projek waar daar gevra word vir kombersies, truitjies of enigiets wat die lyfies kan warm hou. Vanjaar het hulle 63 kombersies, 69 truitjies, 61 mussies, 30 paar sokkies, 21 paar handskoene en 29 bababaadjies ontvang. Alles is gebrei of gehekel. Elke jaar is dit baie spesiaal, want die dames doen dit met soveel liefde. Al die komberse, truitjies, ens is pragstukke en word versprei na kinders/volwassenes in nood bv kinderhuise, weeshuise en ouetehuise. Hulle sê weereens baie dankie aan almal wat by hierdie projek betrokke is en wil andere uitnooi om deel te word daarvan.
Skakel vir Elma Bosman by die kerkkantoor 021 558 0014/5 as jy betrokke wil raak.
Woestynrosie vs Vroue
Written by Mariette Steyn on October 29, 2015 . Posted in Vrouebediening, Vrouelidmate
deur: Heidi Botes
Uit Bergsig se vroueaand het hierdie pragtige woestyn-rosie-storie ons aangegryp en ons deel dit ook met julle: Baie dankie aan Heidi Botes vir die navorsing hiervan en vir Google vir al die hulp.
Heidi vertel dat sy die aand gevra is om so ietsie oor die woestynrosie te sê. Die storie is so aangrypend dat dit net herhaal moet word.
As ons na die woestynrosies en al hul eienskappe kyk, is dit gou duidelik dat ons klomp “girls” en die woestyn-rosies eintlik baie in gemeen het. Heidi het die eien-skappe so vasgevat en elke vrou laat wonder of sy die woestynrosie is:
• Woestynrosies is geharde plantjies. Hulle groei net waar hulle geplant is en sal selfs in die moeilikste omstandighede aanpas.
• Hulle word ook Kliprosies of Skaamrosies genoem.
• Die woestynrosie is baie veelsydig en kan in hang-mandjies, klein potjies, groot beddings of sommer net as tafelversiering ‘n baie mooi prentjie skep.
• Die blaartjies se punte lyk skerp – asof dit jou kan steek, maar is eintlik sag … ons meisies lyk soms vir die wêreld ook sterk, hard en gevaarlik, maar dit steek meestal net ons sagte harte weg.
• Google reken: hulle groei in “roset vorm” en “die loof-kleur is meer intens in die herfs en winter” – ons er-vaar sommige dae ook dat ons meer intens is en in se-kere seisoene van ons lewens ís ons dan ook meer intens …
• “Uit een roset wat gelukkig en tevrede groei, ont-wikkel dik vlesige stele wat later weens gewig op die grond groei” – ons groei ook op ons beste wanneer ons gelukkig en tevrede is …
• Die blaartjies groei in verskillende kleure soos “ysblou, duifgrys of dofgroen” en dit klink vir my nogal misterieus en romanties.
• Die woestynrosie hou daarvan om gereeld water te kry – anders as die ander vetplante? Net soos ons wat gereeld by ons Vader se voete gaan sit om van sy Lewende water te drink.
“The wilderness and the dry land shall be glad; the dessert shall rejoice and blossom like the rose and the autumn crocus; It shall blossom abundantly and rejoice even with joy and singing.”
• Soggens vroeg of na ‘n reënbui is die dou of reëndrup-pels soos blink pêrels in die hart van elke roset en dán is hul op hul mooiste.
Kom ons gaan raak stil en kry bietjie lewende water wat ons soos blink pêrels op ons harte kan dra sodat ons ook op óns heel mooiste kan wees!!
Interaksie – 4de kwartaal 2015
Written by Mariette Steyn on October 29, 2015 . Posted in Interaksie, Vrouebediening, Vrouelidmate
Written by Mariette Steyn on July 10, 2015 . Posted in Aktueel, Vrouelidmate
deur Pieter van Jaarsveld
Het jy die afgelope tyd jou eerste geluksaktiwiteit nl. Dankbaarheid, beoefen? Wens ek kon by elkeen hoor hoe dit gegaan het!
Voordat ons inklim met ons volgende aktiwiteit, eers weer net vinnig die volgende: Onthou God het ons geskape om gelukkig te wees (Joh.10:10). Jammer dat so baie Christene so ongelukkig is. As jy dink dat meer as 80% van Suid-Afrikaners hulself Christene noem, dan is daar iewers fout as jy na die volgende kyk: Die nuutste Geluksindeks van die VN, waar die geluksvlak van 156 lande aangedui is, is SA 113de, twee plekke bo Zimbabwe. Hartseer dat ons sedert 2013 vanaf 96’e plek na 113 afgeskuif het. Ai, tog! En dit nog voor “loadshedding”!
Goeie nuus! As ek en jy ons gedagtes verander, verander ons emosies en kan ons reeds ‘n verskil in ons omgewing maak. Jy onthou mos nog dat jou gevoelens ander binne 2-16 minute beïnvloed tot 3 meter van jou af? Ja, selfs oor ‘n foon?
So, ek en jy, gaan ons kant bring en hier kom Aktiwiteit no. 2 (hierdie een aktiwiteit is juis belangrik omdat dit ons geluk wegvreet):
Geluk Aktiwiteit No 2: DIE VERMYDING EN AFLEER VAN OORMATIGE OORPEINSING (TOB) EN SOSIALE VERGELYKINGS
Sommige mense kan herkou en herkou aan ‘n gedagte totdat daardie ou koutjie ‘n bitter smaak het! Oormatige oorpeinsing is presies wat dit sê, naamlik om dit te oordoen, onnodiglik, die oorpeinsing van waaroms, oorsake, gevolge en jou probleme: “Waarom is ek so ongelukkig, wat gaan gebeur as ek aanhou om dinge uit te stel” of “wat gaan gebeur as ek nie hierdie werk kry nie”.
Hierdie tipe van oorpeinsing gee nie net aanleiding tot ongelukkigheid nie, maar dit dreineer jou energie, dit verminder jou motivering en verbreek jou konsentrasie.
Ek het ‘n jongman in ABSA op ‘n kursus ontmoet. Sy pa is oorlede toe hy vyf jaar oud was en sy babasussie 8 maande. Hy het my vertel hoe hy steeds omgee vir sy sussie wat toe reeds tweede jaar op universiteit was. Sy was deurmekaar met dwelms en hy het kronies daaroor getob. Sien, hy het “omgegee” vir haar, maar haar probleem was konstant in sy gedagte en hierdie “oormatige omgee” het nou ‘n bekommernis geword met al die slegte effekte op sy liggaam.
Jy onthou mos nog dat 5 minute van bekommernis (of enige negatiewe emosie) ‘n invloed op jou immuunsisteem het en jou kan siek maak?
Ai, dit is so menslik om die groot motor van die bure raak te sien terwyl jy in jou Nissantjie rondry! ‘n Mens kan nie help om op te let dat jou vriende, jou familie, jou spanlede, ryker, opgewekter, meer intelligent, meer aantreklik, as jy is nie. Dit is so menslik om op Facebook te kyk en ‘n ou skoolmaat te sien en ewe skielik te voel dat sy eeue jonger as jy lyk. Meer nog, sy is ‘n vennoot in ‘n groot besigheid en ry nog by dit alles ‘n spoggerige Mercedes ook! Jy kan die foto’s van hulle onlangse skivakansie in Oostenryk ook nie miskyk nie. Julle kon nie eens vanjaar Hartenbos bekostig nie! Die groen jaloesie steek nou lekker sy kop uit. Dit lei ongelukkig soms tot gevoelens van minderwaardigheid, ongelukkig-heid en mismoedigheid. Ek moet darem bysê dat dit ook ‘n mens soms kan inspireer om jou lewe te verbeter.
Hoe om sosiale vergelyking en tob af te skud.
Sosiale vergelyking: In plaas daarvan om met begerige oë na ander te kyk, kyk na jou eie lewe en of jy volgens jou eie waardes en beginsels lewe.
Vra vir jou die volgende af:
• As jy aan die einde van jou lewe kom, wat moet vir jou uitstaan van jou lewe?
• Wat wil jy graag in jou lewe verbeter en verander?
Lewe dan daardie lewe en ander mense kan weer hulle lewe leef. Later wanneer ons oor passie, doel en doelwitte praat kan jy meer aandag hieraan gee.
As dit een van die aktiwiteite is wat jy wil kies, kies een van die volgende om van tob ontslae te raak. Een wat jy weet by jou sal pas.
Tob en oorpeinsing:
Druk dit in die kiem dood:
Eerstens: Jy moet die nare gewoonte van om te tob, uit jou lewe weer. Lei jou gedagtes dadelik af wanneer jy oor dinge soos die volgende tob: “Hoekom is my rol so klein in die toneelstuk; Ek gaan nooit ‘n verhoging kry nie; Mense ignoreer my altyd.” Fokus dadelik jou aandag op iets wat vir jou lekker is, soos gaan draf vinnig (vinnige hartklop doen wondere), gaan lees ‘n lekker boek, gaan kyk na ‘n snaakse video-“clip” of gaan drink tee saam met ‘n vriendin. Doen dus iets wat jou aandag ten volle in beslag gaan neem.
Tweedens: Sê hardop vir jouself “Stop!” of “Nee!”. Later kan jy dit dan net saggies in jou gedagtes sê as jy weer besig is om te tob.
Derdens: Sit ‘n rekkie om jou arm en sodra jy weer met die “tobbery” begin, trek die rekkie en laat dit vinnig terugskiet. Nogal lekker seer manier om daarvan ontslae te raak! Sommige skryf in groot rooi letters op ‘n kaart “STOP” en dra dit orals rond. Indien hulle in die versoeking van tob verval, ruk hulle net hierdie rooi kaart uit. Dit klink amper soos sokker/rugby!
Vierdens: Sit vir jou elke dag 10 minute opsy wanneer jy jouself toelaat om te tob. Wanneer die gedagte dus in jou kop kom waaroor jy wil tob, sê vir jouself jy gaan dit gedurende die tyd doen wat jy daarvoor opsygesit het.
Vyfdens: Praat met iemand wat jy kan vertrou oor daardie dinge wat jou pla en probleme veroorsaak. Dit is ongelooflik dat as ‘n mens dit met iemand bespreek, die negatiewe emosies sommer makliker verdwyn. Daar is groot waarde daarin om dit te bespreek!
Sesde: Skryf dit wat jou pla, neer. Maak nie saak of jy dit op die rekenaar tik nie, sommer op ‘n weggooistuk- papier neerskryf, of wat ook al nie. Daardeur orden jy jou gedagtes en mag jy dan tot ander insigte kom. Meer nog, die neerskryf laat jou ontslae raak van jou negatiewe gedagtes.
Hanteer die probleem:
Kyk na die dinge waaroor jy tob en besluit hoe jy dit gaan oplos.
Kyk na die groter prentjie:
Kom ons sê jy tob oor: “My bestuurder neem meer notisie van Wilma”, of “ Ek is die enigste een wat nie na die partytjie toe genooi is nie!”, of wat ook al. Vra jouself af of dit nou werklik belangrik gaan wees oor ‘n jaar!
As dit egter iets is wat tog oor ‘n jaar wel saak sal maak, vra jou dan af wat leer jy hieruit. Hoe kan dit jou help om dit te oorkom of verbeter?
Nouja, volgende keer gesels ons verder.
Groetnis, en vind jou geluk!
Interaksie – 3de kwartaal 2015
Written by Mariette Steyn on July 10, 2015 . Posted in Interaksie, Vrouelidmate
Teken in op INTERASKIE – Kontak Esther by die Kantoor vir Vrouelidmate. R50 per jaar vir 4 uitgawes –
sluit posgeld in.
3de Kwartaal 2015 Interaksie Voorblad:
“VIX’ Citrusdal Vrouens in Christus
Written by Mariette Steyn on July 10, 2015 . Posted in Nuus uit gemeentes, Vrouelidmate
deur Madelein Horn
VIX (Vroue in Christus) in Citrusdal het besluit om ons slagspreuk “GEE, GLO EN GROEI” weer uit te leef in alle projekte. Met hierdie “logo” in gedagte, het die volgende projekte reeds vanjaar plaasgevind.
VIX se somer Lofprysing en Aanbiddingsbyeenkoms was in heerlike warm weer op die NG Citrusdal kerkterrein se grasperk aangebied.
Die tema “Klankfamilie” het aangesluit by die Kerk se kwartaaltema “Geloofsfamilie”. Daar is gesels oor die musiekinstrumente van die Bybelse tyd soos in Ps 150 genoem. Die vroue het lekker saamgesing en met hul eie klankinstrumente deelgeneem. Elkeen het ‘n plastiek pillehouertjie met springmieliepitte daarin ontvang – versier met die VIX-logo. Dit is as “shaker” gebruik en is vrolik, op maat van die musiek, geskud. ‘n Kitaar en Afrika-trommetjie is ook gebruik vir die buitelug-byeenkoms. Ons gemeente se Finalejaar Teologiestudent, Etresia, het haar roepingsgetuienis gelewer en dit was wonderlik om in hierdie jong vrou se entoesiasme te kon deel.
Tydens die Herfsbyeenkoms was die tema Geloofsgesin. Daar het Susan Mostert vertel hoe die voorbeeld van haar ouma en ma as sterk geloofsvroue, haar geïnspireer het in haar eie donker tye.
Ilze Rontgen het haar getuienis gegee oor haar eie lewensreis onder moeilike omstandighede en almal net weereens laat besef dat die meeste van ons al met die die wintertye van die lewe kennis gemaak het, maar dat ons altyd by die kruis kan gaan kniel met ons laste.
Op 7 en 8 November 2014 het VIX vir die eerste keer die Citrusdal Kersmark aangebied. Hierdie mark het 4 jaar gelede begin as ‘n wyksprojek.
Daar was ‘n verskeidenheid stalletjies waar jy vir die hele gesin iets kon koop vir Kersfees: tuisgebak, klere, pragtige mooimaakgoed vir die kinders, baie bederfies vir Mamma, boeke, rame, ens. Die kosstalletjies op die kerkterrein het almal se dors en honger geles. Hope vermaak vir die kinders het aan Ma en Pa tyd gegee om rustig alles te besigtig. Vrydagaand het gesinne saamgekuier op die kerkgronde onder die maanlig en was die gewilde broers, Christo en Cobus, beslis een van die hoogtepunte van die naweek. Saterdag was besoekers vermaak met plaaslike sangtalente asook Citrusdal se ballerinas.
Beplanning aan die 2015-mark is reeds aan die gang en ons kan solank met baie opwinding noem dat Ricus Nel hierdie jaar ons Vrydagaand-vermaak gaan doen.
Vir verdere inligting kontak Nicole@ccellars.co.za of besoek ons Facebookblad (en “like” dit) CITRUSDAL KERSMARK.
Gedurende 2014 het ons drie verskillende soorte dankbaarheidsblikkies in die gemeente uitgedeel nl. Senior Vriende (verjaarsdae, onthaal, Heuwelrus ouetehuis), Nood in die gemeenskap (crèches op plase, CARE, Sterretjies, Noodkospakkies) en Geestelike Groei (Vrouekamp, Wêreldbiddag vir Vroue, Praise & Worship, Xhosa-uitreik). Lidmate kon kies vir watter projek hulle blikkie aangewend moes word. In 2015 word hierdie blikkies se gelde aangewend vir bogenoemde projekte en dit is ‘n absolute belewenis om die opgewondenheid te ervaar waarmee hierdie instansies die bydraes ontvang. VIX het besluit om nie die geld vir die instansies te gee nie, maar om iets daarvan te koop bv vir die Heuwelrus Ouetehuis het ons vir elke inwoner ‘n kombersie, seep, waslappie, koffie en suiker gekoop.
Met die Bahamas as die land van die Wêreldbiddag, het ons vir Leilani le Roux van Wellington as spreker gehad. Haar lewe is letterlik en figuurlik in stukke geskeur op Sondag 26 Desember 2004 tydens hul wittebrood op die idilliese eiland, Khao Lak in Thailand. Sy en haar man sou Maandag 27 Desember 2004 op die eiland getrou het, maar ‘n kragtige Tsunami wat meer as 350 000 lewens verwoes het, het hulle twee vroegoggend uit hulle Villa geruk. Die Le Roux-egpaar is twee van tien mense by hulle vakansieoord, wat die Tsunami oorleef het. Leilani maak van elke geleentheid wat op haar pad kom, gebruik om die wonderwerk van 2004 te verkondig tesame met dat ons ‘n LEWENDIGE, AMAZING GOD en VADER HET.
Om ons biddag af te sluit, het die dames Nagmaal gebruik. Tydens hierdie biddag moes alle vrouens wit aantrek en dit was ‘n ongelooflike gesig – al die wit klere. 2015 se Wêreldbiddag was vir Citrusdal ‘n wonderlike ervaring!
• Die wyke in Citrusdal bederf Ons Huis ouetehuis een keer per kwartaal met items soos vrugte, paaseiers, plaatkoeke, pannekoeke, ens.
• Elke wyk kry ook ‘n beurt vir ‘n noodkospakkie wat in ‘n wyk ingesamel moet word om te help met die behoeftige gesinne/persone in die breë gemeenskap
• Gedurende Pinkster het die wyke die gemeentelede heerlik bederf met sop en broodjies in die kerksaal – die kragonderbrekings het die honger en entoesiasme nie gedemp nie!
• Vanjaar het ons vir die eerste keer ‘n Vroue “retraite” gehou, waar vrouens van Citrusdal die geleentheid gehad het om op ‘n Saterdag uit te ry na een van die mooiste plase in ons Vallei en net rustig saam met God in die natuur te verkeer het.
• Sondag 7 Junie kon ons mammas en pappas agteroor sit en ‘n heerlik VIX-ete kom koop vir die gesin
• Die naweek van 24 – 26 Oktober is Citrusdal se “vroue-naweek” met Jana du Plessis van Bloemfontein, as ons gas vir die naweek. Die Saterdagoggend is ons VIX afsluitingsfunksie vir die jaar, met haar as gasspreker, die Sondagoggend is VIX Sondag in ons kerk waar sy weer sal optree en na die erediens gaan gemeentelede deelneem aan die KANSA pretloop en lekker saambraai by die skool se swembad.
• Ons probeer om soveel as moontlik vrouens in die gemeente te betrek by projekte deur middel van ‘n VIX vraelysie wat elke vrou moes invul. Hulle moes aandui waar hulle in 2015 betrokke wil raak. Dit is ongelooflik om te sien hoe bereidwillig die vrouens is om te help.
VIX in Citrusdal pak alles met ‘n blye gemoed aan, want ons het soveel om voor dankbaar te wees. Ons almal is vir Hom SPESIAAL!! In 2015 het ons al op verskeie maniere die onbeskryflike spesiale liefde van God ervaar … en dit is alles Godsoomblikke!!
deur Joanie Pretorius
Rivierdoop! Vanjaar was geen uitsondering nie. Oudergewoonte is ‘n baba weer in die rivier gedoop tydens ons buitelugdiens en gemeente-ete by die karavaanpark in Riviersonderend.
Die Wêreldbiddag vir Vroue se tema is visueel-aanskoulik onverbeterlik aangebied. Met Harry Belafonte se calypso-musiek en die diep geestelike boodskap, is ons almal vervuld huis toe.
Al wat leef en beef het hard gewerk om van die basaar ‘n plaasbasaar te maak. Daar is heerlik gewerk, gekoop en gekuier. Ons beplan nog steeds die tafels hoofsaaklik vanuit die Vrouediens. Die mans het darem ook volle aanspreeklikheid vir die braaivleis, potjiekos en sosaties aanvaar en dit was lekker.
Een maal per kwartaal kom die vroue bymekaar vir interaksie en dan is dit oor kerk- en taalgrense heen. So is ons in die eerste kwartaal ingelig oor ‘n busdiens, buurtwagstelsel en gebottelde water.
Nou onlangs het Handia Human kom vertel van die dierebeskerming op ons dorp en ‘n heerlikheid was Marieta Stipp se praatjie oor die gebruik van die prutpot.
Klub 65-Plus is trakteer op ‘n driegang Kersfeesete aan die einde van laasjaar en vanjaar kon hulle aansit vir soet- en soutgebak, terwyl hulle items, deur laerskoolkinders aangebied, kon geniet.
Tabita-dames werk deurgaans in ons Vroue-dienswinkeltjie, wat vir talle mense ‘n uitkoms bied. Klere, skoene, juwele en linne word daar te koop aangebied. Die Vrouediens se “Mad Hatters Tea Party” is dan ook getrakteer op ‘n modeparade met klere uit ons eie boetiek.
Ons Kreatiewe Werkswinkel, afsluitingsvergadering met Elsa Winckler as spreker oor, die ma-kindver-houding en die kersmark met ons teetuin lê nog voor.
Intussen kuier die wyke, waar moontlik, maandeliks saam en word pitkos met mekaar gedeel. Soms berei ons sommer op daardie byeenkoms ook die uitnodigings-kaartjies vir spesifieke geleenthede voor. Rondom die tafels en spoeg-en-plak, bou ons aan verhoudings.